**Súdny systém (organizácia) Anglicka**

- anglické súdy sa rozdeľujú na **vyššie a nižšie súdy**

- vyššie súdy majú možnosť rozhodovať vo forme precedensov

- nižšie súdy vydávajú rozhodnutia ktoré nemajú záväznosť precedensov

- na najvyššom stupni v súdnej organizácii Anglicka je **snemovňa lordov** (house of lords)

- súdy common law, súdy equity po reorganizácii v r. 1783 – 1785 sa zjednotili a vytvorili sa **supreme court of judicature – najvyšší súdny dvor**

- nižšie ako snemovňa lordov je **najvyšší súdny dvor**

- člení sa na dva súdy – vysoký súdny dvor (high court of justice) a odvolací súd (court of appeal), ktorý je odvolacím súdom pre vysoký súdny dvor

- senáty vysokého súdneho dvora rozhodujú spory s jedným sudcom, ale takisto aj s porotou, ktorá je dnes v Anglicku už na ústupe

- na odvolacom súde pôsobia dvaja, resp. až traja sudcovia pri rozhodovaní v jednom spore

- snemovňa lordov sa skladá s troch sudcov

- vysoký súdny dvor má také zloženie že na jeho čele stojí predseda a člení sa na tri oddelenia – kolégiá

- 1. Kolégium – queens bench – kolégium lavice kráľovnej

- 2. Kolégium – chancery – kolégium kancelára

- 3. Kolégium – kolégium testamentov, rozvodov a tzv. admirality

- ústredný trestný súdny dvor – vznikol v r. 1834 a zasadá v Londýne

- na druhom mieste je korunný súdny dvor – vznikol v r. 1956 a zasadá v Liverpoole a v Manchestri

- zásady precedensu:

- hovoria o tom, že súdne rozhodnutia majú najväčšiu autoritu z hľadiska prameňov práva a považujú sa za fixáciu právnych noriem

- podľa pravidla precedensu sa ukladá sudcom pridŕžať sa rozhodnutí vynesených ich predchodcami, pretože samotný precedens je súdnym rozhodnutím, ktoré znamená prvé riešenie daného prípadu, ktorý nebol dosiaľ upravený – sudca má nielen morálny ale aj právny záväzok aby nasledoval

- precedens je uznávaný v anglickom práve, ale aj v práve americkom ako záväzný prameň práva a niekedy sa používa výraz „judge made law“ alebo tiež „case law“

- precedens sa používa aj v medzinárodnom práve a dnes sa už používa aj na Slovensku v súvislosti s právom EÚ

- základné znaky precedensu:

* originálnosť – jedná sa o prvé rozhodnutie v danej veci
* formálna všeobecná záväznosť precedensu – pretože precedens je záväzný pre nasledujúce obdobné prípady

- precedensy majú dve časti:

* ratio decidendi – časť, ktorá odôvodňuje rozhodnutie a znamená normatívnu právnu vetu, ktorá sa bude používať pre nasledujúce prípady
* obiter dictum – táto časť znamená rozhodnutie v konkrétnom prípade a dotýka sa jedinečnosti tohto prípadu. Táto časť nepôsobí ako precedens

- anglické právo je založené na zásade zostať pri rozhodnutom a nemeniť súdne rozhodnutia jednotlivých vyšších súdov

- až v roku 1966 vo VB bola prijatá zásada, že snemovňa lordov môže meniť svoje predchádzajúce rozhodnutia

- táto zásada neplatí v americkom práve, kde súdy v prípade pravidla precedensu môžu meniť svoje rozhodnutia, ktoré prijali v predchádzajúcej rozhodovacej činnosti

- konkrétne v Anglicku platí, že rozhodnutia vynesené snemovňou lordov sú záväznými precedensmi pre všetky súdy

- rozhodnutia prijaté odvolacím súdnym dvorom (court of appeal) sú záväzné pre samotný súd s výnimkou trestného práva, ale sú záväzné aj pre všetky nižšie súdy

- rozhodnutie prijaté vysokým súdnym dvorom (high court of justice) sú záväzné len pre nižšie súdy a využívajú sa aj v rôznych oddeleniach vysokého súdneho dvora

- súdne precedensy majú za cieľ:

* tvoriť anglické právo
* interpretovať anglické právo, predovšetkým štatúty
* vypĺňať medzery v anglickom práve a vytvárať právne princípy anglického práva

- precedensy sa publikujú v zborníkoch zo súdnej praxe

- tieto zborníky sa nazývajú law reports a skladajú sa z niekoľkých oddielov

- tieto časti law reports sú rozhodnutia snemovne lordov, rozhodnutia kolégia lavice kráľovnej, rozhodnutia kolégia kancelára atď. podľa jednotlivých súdov

- medzi kontinentálne právo nepovažuje súdne rozhodnutia za prameň práva

- v kontinentálnom práve sudcovia nie sú pri svojej činnosti viazaní súdnymi rozhodnutiami vyšších súdov, ktoré riešili obdobné prípady v minulosti

- na Slovensku je sudca viazaný ústavnými zákonmi, medzinárodnými zmluvami a čo je paradoxné, súdnymi rozhodnutiami súdneho dvora EÚ

- pretože súdne rozhodnutia súdneho dvora EÚ, ktorý ma sídlo v Luxemburgu, sú prameňom komunitárneho práva. v hierarchii prameňov sú umiestnené na 6. mieste

- významné judikáty luxemburského súdu, podobne ako anglické právo, dotvárajú právny poriadok EÚ a vytvárajú všeobecné právne princípy komunitárneho práva

- všetky tieto právne poriadky vychádzajú z kazuistiky tak ako pôvodné rímske právo – z riešenia konkrétnych právnych prípadov

- ďalším prameňom anglického práva je **zákon** (act, statute) a ďalej sú to podzákonné normy prijaté na vykonávanie zákona

- zákon sa však v anglickom práve považuje za druhoradý prameň práva a má len druhoradú funkciu ako subsidiárny - podporný prameň, ktorý interpretuje právne princípy vypracované súdnou praxou

- zákon sa v anglickom práve považuje za cudzorodý prvok a pri vydávaní zákona sa predpokladá jeho interpretácia práve formou precedensov

- v kontinentálnom práve sa pre interpretáciu zákona používa **dôvodová správa**

- v Anglicku sa po 2. Svetovej vojne zvýšil význam zákonodarnej činnosti a tá sa teraz používa hlavne pre reguláciu právnych vzťahov v zdravotníctve, v doprave, sociálnom zabezpečení a v ekonomike

- ďalším prameňom práva je **obyčaj** – je to starodávny prameň práva a existoval v práve len do 1189 nl., inak sa používa obyčaj v obchodnom anglickom práve

- Anglicko však nie je obyčajovým právom, pretože práve common law ako všeobecné spoločné právo odstránilo obyčaje a partikulárne práva

- ďalším typom právneho aktu je **doktrína** – súhrn jednostranných názorov a výkladov teoretického charakteru. Môže to byť napríklad aj právna škola

 **Trestné súdnictvo a trestný proces v Anglicku**

- trestnoprávne delikty sa rozdeľujú do dvoch kategórií – na menšie a závažnejšie delikty

- menšie delikty súdia zmierovacie súdy, v ktorých rozhodujú zmierovací sudcovia, ktorí nemajú právnické vzdelanie

- vo väčších mestách kde je väčšia kriminalita je riadne platený sudca, ktorý ako samosudca rieši delikty

- v Londýne má tento sudca názov **Metropolitný zmierovací sudca**

- závažnejšie delikty sa súdia v riadnom trestnoprávnom procese, ktorý sa skladá z konania na zmierovacom súde a z konania pred porotným súdom

**Americké právo**

- vychádza z anglického common law a equity a spolu s anglickým právom vytvára právny systém, ktorý sa medzi iným aplikuje aj v Austrálii a v celom Commonwealthe, takže ho po kontinentálnom práve možno nazvať jedným z najdôležitejších na svete

- americké právo má inú štruktúru ako anglické právo, lebo sa člení na

* **federálne právo**
* **právo jednotlivých amerických štátov**

- prameňom amerického práva je **súdna prax a zákon,** pričom zákony a zákonodarstvo má väčší význam v USA ako v UK, a tým sa približuje ku kontinentálnemu právu

- písané právo má teda väčší vplyv aj vzhľadom na to, že platí ústava USA, ktorá ma písaný charakter na rozdiel od nepísanej anglickej ústavy

- ďalším rozdielom je fakt, že sa používajú súdy spravodlivosti, teda equity, ktoré majú rozšírenú jurisdikciu aj v oblasti kanonického práva

- **súdny systém v USA** vytvárajú na jednej strane **federálne súdy**, ktoré sa členia na **tradičné federálne súdy**, ktoré sa členia na **oblastné súdy, odvolacie súdy a najvyšší súd USA**

- na čele najvyššieho súdu USA stojí predseda a 8 členov súdu

- je to veľmi významný súd s obmedzenou jurisdikciou (rozhodovacou činnosťou) a vydáva len okolo 100 judikátov ročne

- **osobitné federálne súdy USA** sú vytvárané od prípadu k prípadu (ad hoc) a to buď na princípe územnom alebo na princípe špeciálnych kompetencií

- pravidlo precedensu – vyššie súdy USA sa necítia viazané vlastnými precedensmi, ale precedensy sú tiež považované za právne normy, ktoré obsahujú normatívne vety

- inštitút porotcov si zachoval v USA oveľa väčší význam ako v Anglicku, pričom práve porotcovia sa zúčastňujú prejednávania a prerokúvania až v 10 000 prípadoch ročne

- najvyšší súd USA ani najvyššie súdy jednotlivých štátov nie sú povinné rešpektovať vlastné rozhodnutia a môžu meniť svoju súdnu prax

- pravidlo precedensu v USA – precedens pôsobí vždy len v súdnom systéme a v rámci hraníc jedného štátu

- ďalším rozdielom medzi US a UK právom je jeho väčšia systemizácia, a to z toho dôvodu že existuje tzv. restatement of the law, ktorý predstavuje systematický zborník práva USA vo forme blízkej kódexu

- ide o vydanie noriem amerického common law v systemizovanej forme

- tento zborník vydáva americký inštitút práva a doposiaľ vyšlo jeho 19 zväzkov

- sú venované tak jednotlivým právnym odvetviam, ako aj jednotlivým inštitútom

- Milan Štefanovič a kolektív – svetové právne systémy, velké právne systémy